CELEX: 62017TN0203
Language: da
Date: 2017-04-03 00:00:00
Title: Sag T-203/17: Sag anlagt den 3. april 2017 — GY mod Kommissionen

19.6.2017   
            
            
               DA
            
            
               Den Europæiske Unions Tidende
            
            
               C 195/32
            
         Sag anlagt den 3. april 2017 — GY mod Kommissionen
   (Sag T-203/17)
   (2017/C 195/45)
   Processprog: fransk
   
      Parter
   
   
      Sagsøger: GY (ved advokaterne S. Orlandi og T. Martin)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Afgørelsen truffet af udvælgelseskomitéen for udvælgelsesprøve EPSO/AD/293/14 af 23. december 2016 om ikke at give sagsøgeren adgang til assessmentcentret, annulleres.
            
         
               —
            
            
               Europa-Kommissionen tilpligtes at betale et beløb, der efter ret og billighed er opgjort til 5 000 EUR, i erstatning for det lidte ikke-økonomiske tab.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført tre anbringender.
   
               1.
            
            
               Første anbringende er, at udvælgelseskomitéen tilsidesatte begrundelsespligten for så vidt som den ikke oplyste sagsøgeren om de bedømmelseskriterier, som den har vedtaget til gennemførelse af dom af 20. juli 2016, GY mod Kommissionen, F-123/15, EU:F:2016:160.
            
         
               2.
            
            
               Andet anbringende er, at udvælgelseskomitéen tilsidesatte meddelelsen om udvælgelsesprøven for så vidt som den vilkårligt indskrænkede sin bedømmelse af sagsøgerens erhvervserfaring ved, for så vidt angår tre spørgsmål, udelukkende at basere sig på denne erhvervserfarings varighed.
            
         
               3.
            
            
               Tredje anbringende er, at udvælgelseskomitéen anlagde adskillige urigtige skøn, som medfører, at afgørelsen om kun at tildele ham 17 point ud af 56 (idet loftet blev fastholdt til 22 point) blev behæftet med en ulovlighed.